Хөрмәтле ИлдусФатихович!

Хөрмәтле килгән кунаклар!

Хөрмәтле авылдашлар!

Рөхсәт итегез сезне кыскача Айдар авыл җирлеге, җирле үзидарә органнарының 2015 нче елдагы эшчәнлеге белән таныштырып үтәргә. Гадәттә ел ахырына һәркем башкарган эшләрен тагын бер кат күздән кичерә, киләчәккә яңа эшләр, ниятләр билгели, яхшырак эшләргә омтыла. Җирлек Устав нигезендә эш алып бара һәм төп максат итеп территориядә яшәүче халыкка булдыра алганча яшәү өчен тиешле шартлар тудыруны куя. Бугенгесе көндә авыл җирлеге Советына өч торак пункт Айдар, Субаш, Борчаклы Яз авыллары керә. Халык санының категорияләр бүленешенә килгәндә, ул түбәндәгечә:

-мәктәпкәчә балалар саны- 35;

-мәктәп укучылары – 44;

-югары уку йортларында, техникумнарда, һөнәр училищеларында укучылар-58;

-барлык эшләүчеләр- 279 ;

-пенсионерлар-124;

-вакытлыча эшләмәүчеләр-6.

Демографик хәл буенча узган елда 2 бала дөньяга килде, шунысы аяныч 9 кеше вафат булды.

Авыл җирлегендә барлыгы 206 мөгезле эре терлек исәпләнә, шунын 80-е сыерлар. Узган елда, шәһси хуҗалыклардагы савым сыерларынаһәм кәҗәләргә, печән,фураж алу өчен, 1 сыерга 3000 сум, 1 кәҗәгә 1000 күләмендә субсидия бирү каралды. Безнең җирлектә барлыгы 80 баш сыер, 27 баш кәҗә хисаплана.Шуның нигезендә хуҗалыкларга 267 000 сум субсидия бүленеп бирелде.

Авылда яшәүче халык узеннэн арткан продуктларны сатып уз хуҗалыгына табыш китергән .Мәсьәлән 246 тонна сот, 104 тонна ит, 2200 кг. бал саткан. Бүгенгесе көндә авыл җирлеге биләмәсендә Павлов Петр 600 баш каз асрап, Хазиев Равиль, Яковлев Петр уҗалыклары агач эшкәртүҗайланмасы белән эш итеп үзләренә табыш алалар.Зайнуллин Расим урманнан җир рәсмиләштереп 80 баш умарта тота, әйтергә кирәк тырышкан кеше эшле дэ, ашлы да булып тора, шул ук эш артыннан Курбанов Васил йөри башлады.

Соңгы елларда терлек асрап үз хуҗалыкларына табыш керткән гаиләләребез бар иде, җитештерелгән продукциягә бәяләр төшү, мәсьәлән сөт бәясен генә алыйк, кешедә эшмәкәрлек итү теләген киметте. Бүгенгесе көндә теләге булган гаиләләргә күпләп кош-корт асрап зур табыш алу мөмкинлеге бар. Мөслим районында килешү нигезендә 4:1 исәбе белән 4 каз бәбкәсе алсаң, үскәч 1 сен кире фермага тапшырасың, 3- е үзеңдә кала.

Халык терлек асрарга, терлекчелек торакларын төзергәһәм яңарту өчен льготалы авыл хуҗалыгы кредитларыналалар . Кредит алучылар 2006 нчы елдан башлап 2016 нче елга кадәр барысы 65 кеше, 12 млн.104 мең сум кредит алган. Шул саннан 2015 нче елда1 генә кеше 500 мең сум кредит алган .

2015 нче елда салымнар мәсьәләсенә килгәндә план утәлеше 107 %.Бу күрсәткеч алдагы ел белән чагыштырганда яхшырак. Айдар авыл җирлегендә узган елда бюджет кереме планы 2 млн.453 мең 599 сум, әүтәлеше 2 млн. 586 мең 733 сум.

Җирле үзидарәнең 2015 нче елда эшләгән эшләренә килгәндә Бөек Җиңүнең 70 еллыгы якынлашу уңаеннан 4 нче март көнне Айдар башлангыч мәктәбендә сугыш ветераннарына авыл җирлеге һәм районнан килгән җитәкчеләр тарафыннан медаль тапшыру тантанасы үткәрелде.25нче март көнне Айдар, Субаш мәдәният йорты, китапханә хезмәткәрләре авыл жирлеге башлыгы белән берлектә Бөек Ватан сугышы һәм тыл ветераннарынакүчтәнәч- пакетлар өләште, аларны якынлашып килуче бәйрәм белән тәбрикләп үтелде. Ветераннарыбыз хөкүмәтебезнең шулай зурлаганнарына зур рәхмәтен белдереп, яшь буынга саулык-сәламәтлек теләп,алар күргән ачы хәсрәтләрне күрергә язмасын иде дигән теләкләрен белдерделәр.

5 нче апрельдә Айдар авыл җирлеге гражданнарының  2015нче  елда үзара салым турындагы җирле референдумы булып узды. Бүгенге көндә Татарстанда бик күп уникаль социаль проектлар эшли. Татарстан Республикасы лидеры һәм һөкүмәт өчен әлеге программаларда халыкның катнашуы аны тормышка ашыруда булышлык күрсәтүе мөһим.Үзара салым программасы да шундый проектнын берсе. Әлеге программа халыктан җыелган үзара салым хисабына төзекләндерү, яңарту эшләре алып баруны күз уңында тота.Халык үзе үк яшәгән җирлектә актуаль проблемаларны чишә ала.Референдум алдыннан халык белән очрашып аңлату эшләре алып барылды, халыкта төзек юллардан йөрү, авылнын төзек, матур булу теләге туды . Дәүләт мондый мөмкинлек биргәндә файдаланып калу бик тә мөһим иде,референдумда 419 сайлаучы катнашты, тавыш бирү күрсәткече 100 % иде, шулай итеп 83800 сум акча җыелды. Республика ярдәме белән 335200 сум субсидия акчасы өстәлде һәм барлыгы 419 мең сум акча Айдар авыл җирлеге биләмәсендә урам утларын төзекләндерүгә 16 мең сум, Айдар авылының Ленин, Гагарин, Тукай, Субаш авылының Татарстан урамына вак таш жәю өчен каралды һәм “Агрохимсервис” оешмасы белән төзелгән килешү нигезендә эш тиешле дәрәҗәдә башкарылды. Субаш һәм Айдар авылы су башняларына өстәмә су насослары алып куелды. Ноябрь аенда Айдар авылы су башнясының насосы сафтан чыгу сәбәпле алыштырылды. Гомумән алганда җыелган акча барысы да тиешле максатларда кулланылды.2016 нчы елда үзара салым акчасын 500 сумнан жыярга килешендек,Айдар авылыннан 128 500 сум, Субаш авылыннан 78 500 сум куләмендә жыелып тапшырылган очракта, акчаны юллар төзекләндерергә, Айдар авылына су насосы алып куярга, урам утларын карарга дигән фикергә килдек. Алда узасы референдумда халыкның актив катнашуын, тормышка ашырасы планлаштырган эшләрдә булышлык күрсәтүен теләп калабыз.8 нче май көнне Бөек Җиңүнең 70 еллыгына багышланган митинг һәм яңа төзелгән һәйкәлне ачу тантанасы булды. Бәйрәмдә Теләче муниципаль район башлыгы Зарипов И.Ф., Теләче муниципаль район башлыгы урынбасары Фатхуллин А.Г., һәйкәлне төзүдә зур өлеш керткән спонсор Хасаншин Х.Ш., сугыш һәм тыл ветераннары, Айдар авылы халкы катнашты. Һәйкәл каршына сугыш ветераннары, килгән кунаклар белән берлектә венок һәм чәчәкләр куелды.Бәйрәм чәй табыны артында концерт программасы белән тәмамланды. Бөек Җиңунең юбилее уңаеннан Айдар авыл җирлеге үзешчәннәре “Җиңугә илткән юллар” исеме астында үткәрелә торган фестиваль конкурста район күләмендә беренче урынны яулады һәм район мәдәният йортында тамаша кылды. Комиссия составы куелган күренешне югары бәяләде һәм халык исеменә лаек булды.2015 нче елда истәлекле бәйрәмнәрен билгеләп үтүче сугыш ветераннарыбызны тәбрикләп киттек, аларга жылы теләкләребезне җиткердек.

Җирлек территориясендә санитария-гигиена кагыйдәләренеңүтәлешенә килгәндә яз аена керүгә авыл җирлеге тарафыннан һәр хуҗалыкка үз территориясентәртипкә китерү эшләре кисәтелә.Чисталык икеайлыгында җирлеккә кергән һәр оешма, жирлектә яшәүче гражданнар актив катнаша, зиратлар, юл кырыйлары, чишмәләрнең чисталыгы төзеклегеөчен эшләр алып барыла. Язгы, җәйге айларда юл кырыйлары чүп-үләннәрдән чистартылса, кыш айларында һәрдаим кардан чистартылып тора. Су трассасында су торбасы тишелүһәм су буйларында бобрларнын суны бөяп кую проблемалары да вакытында хәл ителде.Хуҗалыкка яфрак азыгы әзерләү эше һәр елны оештырыла. Авыл җирлегенә кергән оешма хезмәткәрләре себерке әзерләүдә актив катнаша. Программа нигезендә авыл җирлеге буенча 11 урам уты куелган иде. Аларнын лампочкалары янган очракта авыл җирлеге тарафыннан “Төзелеш” оешмасына хәбәр ителә, вакытында алыштырыла.**Айдар авылы уртасына матур итеп Хакимов Хәмит Габдулхаевич җитәкчелегендә кибет салынды, анын спонсорлыгы белән Айдар мәдәният йорты рәшәткә белән әйләндереп алынды, “Максат” берләшмәсе көче белән**замана таләпләренә туры китереп инвалидлар өчен пандуслар куелды.Җирле үзидарә тырышлыгы белән авылнын матур җирендә урнашкан сабантуе уза торган болын тәртипкә китерелде, буяу эшләре башкарылды.

**Җирлектәһәр милләт үз йолаларын бик теләп башкара. Татар халкынын милли бәйрәмнәренең берсе-Сабантуй оешкан төстә узды.Авыл җирлеге тарафыннан чакырылган җырчы һәм сүз осталары Ирек Фатихов , Инсаф Морданов халыкны чын күңелдән ял иттерде.Изге Рамазан аендаһәр мөселман булган кеше динебез кушканннарын үтәп булдыра алганча ураза тотты Гает, Корбан бәйрәмнәрендә мәчеткәҗыелдылар. Рамазан аенда гына түгел һәр җомга саен мәчетебездә азан тавышы янгырап тора, җомга намазлары укыла.**

**Субаш авылында Тройсын бәйрәме узды. Субаш халкы туганнары, дуслары белән күрешеп, рәхәтләнеп уйнап-жырлап бәйрәм итте.Керәшен халкының милли бәйрәмнәре “Нардуган”, “Раштуа”, “Пасха”, “Кач ману” бәйрәмнәре дә оешкан төстә узды.**

Мөстәкыйль тормышка әзерлек, беренче адымнар, егетләр өчен солдат хезмәтеннэн башлана. Ватанны саклау һәр ир-егетнен изге бурычы. 2015 нче елда Кадыров Ильдар һәм Гайнетдинов Фирдус Армия сафларында хезмәт итеп кайтты, бүгенгесе көндә Хазиев Эмиль белән Чернов Николай хәрби хезмәттәүзлэренең бурычларын үтиләр.Яшьләребез кайсы яктан гына алсак та тошеп калганнардан түгел. Республика күләмендә оештырылган конкурс фестивальлләрдә катнашып лауреат исеменә лаек булган авылдашларыбыз Бадретдинов Инсаф, Шавалеева Гөлфияләр бар. Бадрутдинов Инсаф Республика күләмендә уздырылган “Татар моны” җыр фестивалендә катнашып Президент фондыннан махсус премиягә ия булды. Татарстан Республикасының иң яхшы чыгарылыш студенты исеменә лаек булып Россия буйлап сәяхәт сертификатына ия булган, “Яшь укытучы 2015” гранты откан авылдашыбыз Шавалеева Гөлфия Бөек Җиңүнең 70 еллыгына багышланган милләтара фестивальдә катнашып призлы урынга лаек булды. Теләче районында узган “ Җиңүгә илткән юллар” фестиваль конкурсында катнашып Фаттахова Ильзирә, Шайхетдинова Динә конферанса чыгышы белән икенче дәрәҗә диплом белән буләкләнделәр.**Субаш авылында “Нардуган”, “Сурәкә” ансамбльләре бик уңышлы гына эшләп киләләр.Алар Республика күләмендә, районда узган фестиваль конкурсларда даими катнашып призлы урынны яулыйлар.Һәр көн диярлек радио, телевидение тапшыруларында авылдашыбыз Татарстанның атказанган артисты исеменә лаек булган Марсель Вагизовның моңлы тавышын ишетүе күңелгә рәхәтлек бирә.**Ул Айдар авылының горурлыгы.

Авыл җирлеге мәдәният йорты белән берлектә төрле истәлекле даталар,бәйрәмнәр уңаеннан уздырылган чараларны, Яңа ел бәйрәме, инвалидлар декадасы, Сабантуй, 9-май һәм башка бәйрәмнәрне кызыктыргыч күргәзмәләр белән һәр кешенең күңеленә хуш килерлек итеп оештырырга тырышты.

Спорт өлкәсендә дә авылдашларыбыз сынатмый.Авыл җирлегендә элек-электән спортка, бигрәк тә татарча көрәшкә, чаңгы, кул көрәшенә, тенниска,хоккейга зур игьтибар бирелә. Район күләмендә уздырылган спорт ярышларында призлы урыннар яулаучы авылдашларыбыз бар.Мәсьәлән Бөек Җиңүнен 70 еллыгына багышланган кышкы спортакиадада авыл җирлеге актив катнашты, чаңгы ярышы буенча беренче урынны Давыдова Федосия, кул көрәше буенча беренче урынны Шавалеева Лилия алды.Республика күләмендә узган муниципаль хезмәткәрләр спортакиадасында безнеңҗирлек читтә калмады, суда йөзү буенча призлы урынга лаек булды.2015 нче ел Сабантуе батыры булып көрәш өчен җан атып йөрүче, спортны сөюче Фаттахов Фирзәр калды.Район күләм уздырылган спорт ярышларында актив катнашкан яшьләребез Фаляхов Тәбрис, Галяветдинов Ильмир, Хазиев Руслан, Шайхутдинов Динар, Галяветдинов Рәдиф, Ахметшин Илшат, Тимергалиев Алимаслрның да өлеше зур.**Айдар авылында авылдашыбыз Хазиев Рушан оештыруы һәм авыл яшьләренең бердәмлеге, тырышлыгы белән боз мәйданчыгы ясалган иде, аны ачу тантанасында без барыбызда тамаша кылган идек.2015 нче елнын кыш айлары авылда бик күңелле үтте, һәр кич хоккей мәйданчыгы тавыштан тынып тормады, авылда спорт сөюче, яшьләр генә түгел өлкәннәр күңелендә дәөмет уятучы авылдашыбыз Фаляхов Фәнис җитәкчелегендә өлкәннәр һәм яшьләр командасы оешты, алар үзара уйнап осталыкларын камилләштерделәр, март аенын матур бер көнендә Олы Мишә, Максабаш, Алан, Олы Нырсы командалары белән очраштылар, авыл җирлеге призына уйнадылар.Айдар командасы өченче урынга лаек булды.Җәйге айларда Арча, Лесхоз боз мәйданчыгына тренировкаларга йөрделәр.Алга таба Айдарлылар сынатмас, алдынгы урыннарга лаек булырлар дигән өметтә калабыз.**

Авыл җирлеге буенча йорт жирләрне рәсмиләштерү эшләренә килгәндәҗирлектәбүгенгесе көндә дә документлар җыю эшлэре давәм итә, авыл җиреннэн озак еллар элек чыгып киткән авылдашларыбыз төп нигезләренә кайтып яңа йортлар төзү исәбе белән йөриләр.Бу бик күңелле күренеш.Авылыбызда яшьләр калмаса да урта буын кешеләре йорт җирләрен яңартып, төзекләндереп торалар. Авылыбыз матур, төзек анда яшәүче халык тырыш, эшчән.

Теләче районы эчке эшләр бүлеге, авыл җирлеге белән берлектә ирекле халык дружинасы булдырды, район эчке эшләр бүлеге житәкчесе Хайретдинов Айдар Фоатович дружина составындагы гражданнар белән очрашты һәм алга таба бергәләп авылларның иминлеген, тынычлыгын сакларга өндәде.

**Татарстан Республикасы Президентын һәм җирле совет депутатларын сайлау** алды көннәрендә авыл җирлеге район җитәкчелеге белән берлектә праймериз уздырды, агитаторлар һәм халык белән очрашты.

**13 нче сентябрь көнне сайлау көнеиде.Айдар һәм Субаш сайлау участокларында сайлаулар оешкан төстә узды.Нәтиҗәләр уңай булды.Гомүмән алганда Татарстан Республикасы Президентын һәм җирле совет депутатларын сайлауларда катнашкан авыл халкына, сайлауларны оештыруда үзләренең хезмәтләрен куйган агитаторларга, сайлау комиссиясе членнарына зур рәхмәтемне белдерәм һәм алдагы узачак сайлауларда да актив катнашырга чакырып калам.**

**Алда санап кителгән җирлек буенча эшләнгән эшләр, кабул ителгән карарлар, уздырылган бәйрәмнәр, гомүмән авыл җирлегенең эшчэнлеген Теләче районы порталына кереп авыл җирлеге бүлегеннән Айдар авыл җирлеге сайтын ачып таныша аласыз.**

Авыл җирлеге территориясендә халык өчен кирәк булган барлык учреждениеләрдә яхшы гына күрсәткечләр белән эшләп киләләр.Айдар балалар бакчасы, Субаш, Айдар башлангыч мәктәпләре барлык уңайлыклары булган санитар нормаларга туры килгән, җылы, тиешенчә яктылык белән тәэмин ителгән бинада урнашкан.Хезмәткәрләр югары белемле, методик осталыкка ия, балалар эшчәнлеге белән идарә итә алалар. Аларның эшчәнлеге югары бәяләнә.

Шулай ук ике фельдшер-акушерлык пункты бар, алар икеседә заман таләпләренә туры килә, эшләргә уңайлыклар тудырылган, фельдшерларның халык арасында абруйлары зур, икесе дә югары белемле һәм күп хезмәт стажы белән.

Безнеңҗирлектә ике авылда да шәхси эшмәкәр кибетләре эшли.Кибетләрдә халыкка кирәк барлык тор товарлар да бар, шулай ук почта бүлекчәсе эшләп килә, анда элемтә бүлеге мөдире, авылларга ике почтольон хезмәт куя.Эшләре уңай яктан бәяләнә, газета-журналларга язылу планы 102 % үтәлгән Ай саен пенсионерларга пенсияләр, субсидияләр вакытында айныкы-айга бирелеп барыла.

Мәдәният йортлары һәм авыл китапханәләре дәүз көченә эшләп килә. Алар оештырган һәрбер мәдәни чара берлектә уздырыла, халыкта зур кызыксыну уята, һәр кешенең күңеленә хуш килә, тирән канәгатьләнү хисләре кабыза.

Айдар авыл җирлегенә караган оешма хезмәткәрләре белән берлектә тырышып хезмәт куярга, бердәм булып ныклы ышаныч, якты өметләр белән бергә-бергә эшләргә язсын иде.

Алдыбыздазурэшләр, зурпланнар тора.

1. Авылларда тулысынча чисталык һәм тәртип булдыру.

2.Йорт һәм җирләрне рәсмиләштереп бетерү .

3.Айдар мәдәният йортын газлаштыру һәм ремонтлау.

4.Авыл эчендәге юлларны төзекләндерү.

5.2016 нчы елнын февраль һәм сентябрь айларында узачак сайлауларда актив катнашу.

Һәр отчет чорында үткәрелгән чаралар җирле үзидарә территориясендәге халыкның яшәү дәрәҗәсен даими күтәрүне тәэмин итүгә юнәлдерелгән планлы эшнең бер өлеше генә булып торалар. Безгә аларны хәл итү юнәлешендә тырышып эшләргә кирәк булачак. Һәм без үз алдыбызда торган иң катлаулы бурычларны да хәл итүнең оптималь юлларын эзләргә һәм табарга тиеш.

Хөрмәтле иптәшләр! 2016 ел унышлы, имин ел булсын иде, беребезгә дә котелмәгән кайгы-хәсрәтләр алып килмәсен, сау-сәламэт, бәхетле булып,шат күңел белән яшик.

Игътибарыгыз өчен зур рәхмәт!